Panický potok

**Panický potok** je potok v regióne Gemer, na území obcí Veľký Blh a Uzovská Panica v okrese Rimavská Sobota v Banskobystrickom kraji. Nachádza sa v geomorfologickom celku Revúcka vrchovina a v geomorfologickom celku Juhoslovenská kotlina. Ústi do Blhu. Má dĺžku . Rád toku VI.

## Prameň
Pramení v  v severnej časti obce Veľký Blh v katastrálnom území *Vyšný Blh* v okrese Rimavská Sobota v Banskobystrickom kraji, v lesnom extraviláne, v regióne Gemer, v lese *Veľký les* v blízkosti obecnej hranice medzi obcou Veľký Blh a obcou Vyšné Valice.

## Opis toku
Od prameňa tečie juhovýchodným smerom v lesnom extraviláne obce Veľký Blh, obmýva severné, severozápadné a západné úpätie vrchu *Mlynár* so  v lesnom komplexe *Veľký les*, postupne vteká do poľnohospodárskeho extravilánu, pravým brehom obmýva role *Pri viniciach*, skrúca sa na západ, v  priberá pravostranný bezmenný prítok, pravostranným brehom obmýva ornú pôdu *Nové vinice*, v  priberá ďalší pravostranný bezmenný prítok a zároveň sa skrúca na juh, v regulovanom koryte preteká cez poľnohospodársky extravilán, v  priberá ďalší pravostranný bezmenný prítok, skrúca sa na juhovýchod a preteká cez obecnú hranicu na územie obce Uzovská Panica, v blízkosti Panického rybníka vteká zo západnej strany do intravilánu Uzovskej Panice, rozteká sa do dvoch ramien, ktoré sa v južnej časti intravilánu stekajú, v  priberá ľavostranný bezmenný prítok a vteká do poľnohospodárskeho extravilánu, v  na území obce Uzovská Panica ústi do Blhu ako jeho ľavostranný prítok.

*Panický potok* patrí do okresu Rimavská Sobota v Banskobystrickom kraji. Hornou časťou svojho toku sa nachádza v geomorfologickom celku Revúcka vrchovina a v geomorfologickom podcelku Železnícke predhorie a dolnou časťou v geomorfologickom celku Juhoslovenská kotlina a v geomorfologickom podcelku Rimavská kotlina. Nemá väčšie prítoky.

## Pôvod názvu
Názov vodného toku *Panický potok* má pôvod v druhej zložke názvu obce Uzovská Panica, ktorej najstarší záznam sa viaže k roku 1427 *Panith*, 1503 *Panyt*, 1525 *Wzapanyk*, 1773 *Panitowa*, 1927 *Uzovská Panita*, 1948 *Uzovská Panica*. Vodný tok pramení na území obce Veľký Blh a cezeň preteká; ďalej tečie a ústi na území obce Uzovská Panica. Motivácia pomenovania obce Uzovská Panica je spojená so slovenským historickým toponymickým apelatívom *panica* vo význame *menšia zemianska usadlosť s honosným príbytkom zemana so služobníckou osadou v jeho blízkosti*. Maďarská podoba zložky názvu obce *Panyit* pomáha datovať prevzatie pôvodného názvu *Panica* zo starej slovenčiny do starej maďarčiny do obdobia, keď v hláskovej výbave maďarčiny ešte absentovala spoluhláska *c* a v preberaných slovách bola nahrádzaná aj spoluhláskou *t*, napr. *nemec, bojec/Bojc(i), bojovec/Bojovc(i), moravec/Moravc(i), lovec/Lovc(i), cesto → német, böjt/bajt, bajót, marót, lót, tészta*. Ťažko prijateľné je vysvetľovanie pôvodu slova *panica* z osobného mena. Z toponyma *Panica* bolo po rozšírení o formant *-cký* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Panický potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku bol štandardizovaný v roku 1992. V priestore slovenskej hydronymie vodných tokov hydronymum *Panický potok* je jedinečným hydronymom (apríl 2025).

## Referencie

Kategória:Vodné toky v okrese Rimavská Sobota 
Kategória:Potoky na Slovensku 
Kategória:Vodné toky v Revúckej vrchovine
Kategória:Vodné toky v Juhoslovenskej kotline
Kategória:Veľký Blh 
Kategória:Uzovská Panica